kardosdrur/scandi-wiki huggingface dataset:
Karakterinflation

Karakterinflation er tendensen når der bliver tildelt højere karakterer for opgaver, der ville have fået lavere karakterer tidligere. Det er oftest nævnt i sammenhæng med uddannelsessystemerne i USA og Storbritannien. Det er dog også senere blevet nævnt som et problem i Danmark, hvor der i medierne flere gange er blevet nævnt eksempler på en stigning i antallet af 12-taller givet til enkelte elever.

Mange forskellige årsager kan nævnes som årsag til at karakterinflation opstår. Lærere kan føle sig presset til at give højere karakterer af frygt for elevernes eller forældrenes klager, eller for at hjælpe dem med at have karaktererne til at komme ind på en specifik uddannelse med et højt gennemsnit som adgangskrav. I de fleste tilfælde viser karakterinflation sig som en stigning i andelen der tildeles høje karakterer, og et tilsvarende fald i andelen der tildeles lave karakterer. I er USA er A-karakterer på højere uddannelser gået fra 15% til 45% siden 1950 frem til i dag.

Referencer

Karaktergivning
Samfundsvidenskab
Samtgemeinde Scharnebeck

Scharnebeck er en Samtgemeinde ("fælleskommune" eller amt) i den nordlige, centrale del af Landkreis Lüneburg, beliggende ca. 10 km nordøst for byen Lüneburg, i den tyske delstat Niedersachsen.
Administrationen ligger i byen Scharnebeck.

Kommunerne i Samtgemeinden 
Samtgemeinde Scharnebeck består af kommunerne:
 Artlenburg
 Brietlingen
 Echem
 Hittbergen
 Hohnstorf
 Lüdersburg
 Rullstorf
 Scharnebeck

Eksterne kilder/henvisninger 

 Officielt Websted
Kael'thas Sunstrider

Kael'thas Sunstrider er en fiktiv prins i kongeriget Quel'thalas fra Warcraft-universet. Han optræder første gang i spillet Warcraft III: Reign of Chaos, hvor han møder Tyrande Whisperwind og Maiev Shadowsong i Silverpine Forest. Han optræder sidste gang med patchen 2.4 i udvidelsespakken The Burning Crusade til World of Warcraft, hvorefter han bliver dræbt af spillerne, blandt andet for forsøget at få Kil'jaeden ind i Azeroth. Desuden optræder han i kortromanen Blood of the Highborne og nævnes i flere andre. Hans stemme i spillene er indtalt af Quinton Flynn.

I sin ungdom var han en del af Kirin Tor, et senat af magikere i byen Dalaran, hvor han blandt andet mødte Archmage Antonidas' lærling, mennesket Jaina Proudmoore.

Efter hans far var blevet dræbt og hjemlandet med Solbrønden lagt i ruiner af Svøben, hjalp han Alliancen med at kæmpe imod den. Men efter Garithos, hans racistiske marskal, fandt ud af han var blevet hjulpet af nagaerne, blev Kael'thas og hans folk sat i fængsel, men senere reddet af nagaen lady Vashj.

Efterfølgende dragede han mod Outland med hvad var tilbage af overlevende fra sit kongerige, hvor han fandt halvdæmonen Illidan. Ham hjalp han sammen med Akama og lady Vashj, først med at stoppe The Burning Legions forstærkninger fra deres hjemverden gennem portaler og derefter med at afsætte dæmonen Mannoroth som hersker af Outland. Kael'thas får sendt folk hjem til kongeriget for at få det genopbygget og det lykkes at drive den tilbageværende Svøbe tilbage. Imidlertid mente han, at Illidans visioner i Outland er for kortsigtede og besluttede sig for at samle mana i al hemmelighed, men bliver stoppet af spillerne.

Derefter angriber han Silvermoon og forsøger at få skabt en portal gennem Solbrønden, i lighed med highbornes forsøg tidligere, på at få en af lederne af the Burning Legion ind i Azeroth.

Referencer

Eksterne henvisninger 
 Kael'thas Sunstrider på Wowpedia

Figurer fra Warcraft
Fumi Mini Nakamura

Fumi Mini Nakamura (1984) er en japansk-født freelance illustrator, kunstner og designer, og er bosiddende i New York.

Hun flyttede til USA som 12-årig, og hendes opvækst i den japanske landsby Shimizu har påvirket hendes kunstneriske virke. Hendes tegninger er naturalistiske, ofte med et dystert præg, med mange motiver fra fugle- og planteverden.

Ud over tegninger har Fumi Mini Nakamura også leveret illustrationer til tøj og interiør. Senest har hun designet et par sko fra tøjmærket Puma.

Eksterne henvisninger 
 http://www.miniminiaturemouse.com/  Fumi Mini Nakamuras egen hjemmeside
 http://zozo.jp/shop/puma/goods/4074377/?did= Fumis design for Puma
 http://artistaday.com/?p=3882 
 Eksempel på værker 

Illustratorer fra USA
Designere fra USA
Augusto Pierantoni

Augusto Pierantoni (født 24. juni 1840 i Chieti, død 12. marts 1911 i Rom) var en italiensk retslærd.

Pierantoni blev efter tilendebragte studier og efter at have deltaget i frihedskrigen som Garibaldis våbenbroder professor i Modena 1865, 1871 i Neapel, 1876 i Rom, 1883 senator. Hans frugtbare og omfattende forfattervirksomhed, ofte dog præget mere af svulmende veltalenhed og italiensk grandezza end af dybe og originale tanker, indlededes med Dall' abolizione della pena di morte (1865), der blandt andet efterfulgtes af Il progresso del diritto pubblico e delle genti (1866), Storia degli studi del diritto internazionale in Italia (1870, oversat på tysk af Leone Roncali, 1872), Trattato di diritto costituzionale I (1873), Storia del diritto internazionale nel secolo XIX (1876), Trattato di diritto internazionale I (1884), In arte libertas (1889), Nuovo trattato di diritto costituzionale I (1897), I progressi nel diritto internazionale nel secolo XIX (1898. oversat på tysk af Franz Scholz, 1899), Il Barbiere di Siviglia in Parlamento e i diritti de autore (1898), Storia degli studi del diritto internazionale in Italia (1902 og senere udgaver), La Norvegia e la Svezia, stati indipendenti (1905) og Il diritto civile e la procedura internazionale codificati nella convenzioni dell' Aja (1908). Pierantoni, der var medstifter af Institut de droit international — senere æresmedlem af samme —, repræsenterede sit land ved mange internationale konferencer og kongresser. Han var medlem af den permanente voldgiftsdomstol i Haag. I sine efterladte optegnelser — fælder Heinrich Lammasch en hård dom over Pierantonis optræden i voldgiftssagen 1903—04 over de Venezuelaske toldindtægter. Pierantoni var i besiddelse af digterisk evne — har for eksempel leveret en fri oversættelse af Bjørnsons Ja, vi elsker dette landet —, han var gift med forfatterinden Grazia Pierantoni Mancini, datter af den berømte statsmand Pasquale Stanislao Mancini, der gjorde sit navn bekendt ved en række noveller og digte.

Kilder 

 

Jurister fra Italien
Faglitterære forfattere fra Italien
Digtere fra Italien
Italiensksprogede forfattere
Italienere i 1800-tallet
Pietro Giannone

Pietro Giannone henviser til:

 Pietro Giannone (historiker) (1676–1748) – italiensk historiker
 Pietro Giannone (digter) (1792–1872) – italiensk digter
Pietro Giannone (digter)

Pietro Giannone (15. marts 1792 i Camposanto ved Modena–24. december 1872 i Firenze) var en italiensk patriot og digter.

Han var af samme slægt som historikeren med samme navn og kom ligesom han til at lide meget for sine
anskuelser. Som ung mand var han militær, men dette varede kun ved, indtil Napoleon I styrtedes. I de følgende års sammensværgelser mod fremmedherredømmet og forsøg på rejsning var han af hjertens grund meddelagtig, og han blev i den anledning to gange fængslet;
til sidst måtte han flygte til Frankrig. Her indtog han en fremragende plads mellem de italienske flygtninge, var til 1848 formand i Associazione italiana i Paris og ydede, skønt selv fattig, sine landsmænd der i landet al mulig bistand. Han delte standpunkt med Giuseppe Mazzini ("Gud og Folket!") og mødte som denne på pletten, da det i slutningen af 1840'erne syntes at dages for de på frihed håbende italienere. Januar 1849 sendtes han til Paris som toskansk legationssekretær. Men da Italien var bukket under i kampen, blev landflygtighed på ny Giannones lod. I 1859, da Giannones fædreby Modena havde forjaget sin hertugfamilie og var blevet sædet for en diktatorisk regering, fik denne sat igennem, at den gamle frihedsmand kaldtes tilbage til Italien for ved hjælp af en nationalbelønning at kunne tilbringe resten af sit liv sorgfrit der. Fra 1861 til sin død levede Giannone så i Firenze. Som digter har han især gjort sig bekendt ved L'Esule (1829) og La Visione påvirket af Alfonso Varanos "poetiske syner".

Kilder 

 

Digtere fra Italien
Italiensksprogede forfattere
Italienere i 1800-tallet
Kaukasuskrigene

Kaukasuskrigene er et navn på Ruslands invasion og påfølgende erobring af Tjetjenien, Dagestan og det nordvestlige Kaukasus mellem 1817 og 1864.

Krigene blev udkæmpede af tre russiske zarer: Aleksandr 1., Nikolaj 1. og Aleksandr 2.. De vigtigste russiske militære ledere var Aleksej Jermolov mellem 1816-1827, Mikhail Vorontsov mellem 1844-1853 og Aleksandr Barjatinskij mellem 1853-1856.

Krigenes forløb 
Den russiske invasion blev mødt af hård modstand. Den første periode i krigen, som sluttede samtidig med Aleksandr 1.'s død og med dekabristoprøret i 1825, opnåede forbavsende få fremgange mod lokalbefolkningen, især sammenlignet med den da nylige sejr over Napoleon.

I perioden 1825-1830 var der kun lidt aktivitet, eftersom Rusland samtidig udkæmpede en krig mod Det osmanniske rige og Persien. Efter betydelige fremgange i begge disse krige genoptog Rusland sin kampagne i Kaukasus og blev igen mødt af modstand, anført af Ghazi Mollah, Gamzat-bek og Hadzji Murat. De blev efterfulgte af imamen Sjamil, som ledede bjergfolkene fra 1834 indtil, at han blev taget til fange af Dmitrij Miljutin i 1859. I 1845 opnåede Sjamils styrker deres mest markante succes, da de stod i mod en stor russisk offensiv ledet af fyrst Vorontsov.

I marts 1855, under Krimkrigen, fik russerne indgået en våbenhvile med Sjamil, men våbenhvilen var imidlertid kortvarig, og kampene blev genoptaget senere samme år. Mellem 1856 og 1859 angreb general Barjatinskij med en hær på 250.000 mand, og bjergfolkenes modstand blev til sidst knust, og krigen sluttede med, at Rusland erobrede hele det nordlige Kaukasus. Sjamil svor troskab til zaren og flyttede til det centrale Rusland. Afslutningen på krigen blev erklæret den 2. juni 1864 ved et dekret fra zaren.

Følger 

En af følgerne af krigen var muhajir, en udvandring af en stor del af den muslimske befolkning til det Osmanniske rige i sidste del af 1800-tallet.

Forfatterne Mikhail Lermontov og Leo Tolstoj deltog i kampene og poeten Aleksandr Pusjkin skrev om det i digtet "Fanget i Kaukasus" i 1821.
Morra

Morra () er et håndspil , hvor to spillere hver samtidigt viser et antal fingre på én hånd og samtidig udråber deres gæt på hvor mange fingre, der dermed samlet set bliver vist frem. Ofte, men ikke altid, vil der være en spilleder, der holder øje med hvem der vinder. Spillet kan minde om terningspillet tænkeboks

Spillet stammer fra Italien, men bliver også spillet på Korsika og i det sydlige Frankrig. Når det bliver spillet i sydfrankrig, udråbes antallet af fingre som regel på den lokale dialekt af occitansk. Spillet har været kendt siden antikken.

I august 2014 afholdes det første verdensmesterskab i den sydfranske by Ilonse.

Eksterne henvisninger 

 Side om spillet 
 Dokumentar om spillet  
 Side om spillet med regler og tips

Kilder 

Spil og lege
Alfonso Varano

Alfonso Varano (født 13. december 1705 i Ferrara, død 13. juni 1788 sammesteds) var en italiensk digter.

Varano levede som litterat for sine studier og sin forfattervirksomhed. Hos samtiden og den nærmest følgende tid erhvervede han sig et betydeligt navn ved sine Dodici visioni sacre e morali, hvori han ville vise, at den italienske digtekunst endnu kunne give sig i lag med alvorlige, især religiøse emner; han søger derfor at træde i Dantes fodspor og benytter terzineversemålet som han. Men Varanos begavelse stod rigtignok ikke mål med hans stræben, og nu til dags vil man ikke have synderligt udbytte af at læse ham, uagtet man må respektere hans idealisme og anerkende hans betydning for den tid, han levede i. Han har desuden skrevet tragedier, nogle med kristelige emner. Blandt udgaver af hans værker må nævnes Opere poetiche (Parma 1789) og Opere scelte (Milano 1818).

Kilder 

 

Digtere fra Italien
Dramatikere fra Italien
Italiensksprogede forfattere
Italienere i 1700-tallet
Personer fra Ferrara
Sylvanas Windrunner

Lady Sylvanas Windrunner er en fiktiv figur fra World of Warcraft universet. Sylvanas var af en fremstående familie af højelverne, familien boede i Windrunner tårnet i Quel'thalas skove. Sylvanas blev medlem af skytterne, hun blev forfremmet til General-skytte af Silvermoon, leder af højelvernes militær. Da hun døde, blev hun forvandlet til en udød Banshee under Arthas Menethils kommando. Hun løsrev sig fra The Scourge, og blev senere hen leder for hendes helt egen selvstændige nation af udøde, som hun kaldte Forsaken.

Referencer 

Figurer fra Warcraft
Druid (Hearthstone: Heroes of Warcraft)

Druid klassen er en af de ni klasser spillerne kan spille i spillet Hearthstone. Hero'en i denne klasse er Malfurion Stormrage, der er druide.

Kort 
Druid-klassen har en bestemt mekanisme der kun er hos druider; Choose One.

Her er de 26 specifikke kort til druid (efter mana pris):

 Innervate
Gain 2 Mana Crystals this turn only.
 Moonfire
Deal 1 damage.
 Claw
Give your hero +2 Attack this turn and 2 Armor.
 Naturalize
Destroy a minion. Your opponent draws 2 cards.
 Savagery
Deal damage equal to your hero's Attack to a minion.
 Mark of the Wild
Give a minion Taunt and +2/+2. (+2 Attack/+2 Health)
 Power of the Wild
Choose One - Give your minions +1/+1; or Summon a 3/2 Panther.
 Wild Growth
Gain an empty Mana Crystal.
 Wrath
Choose One - Deal 3 damage to a minion; or 1 damage and draw a card.
 Healing Touch
Restore 8 Health.
 Mark of Nature
Choose One - Give a minion +4 Attack; or +4 Health and Taunt.
 Savage Roar
Give your characters +2 Attack this turn.
 Bite
Give your hero +4 Attack this turn and 4 Armor.
 Keeper of the Grove
Choose One - Deal 2 damage; or Silence a minion.
 Poison Seeds (Naxxramas)
Destroy all minions and summon 2/2 Treants to replace them.
 Soul of the Forest
Give your minions "Deathrattle: Summon a 2/2 Treant."
 Swipe
Deal 4 damage to an enemy and 1 damage to all other enemies.
 Druid of the Claw
Choose One
Charge; or +2 Health and Taunt.
 Nourish
Choose One - Gain 2 Mana Crystals; or Draw 3 cards.
 Starfall
Choose One - Deal 5 damage to a minion; or 2 damage to all enemy minions.
 Force of Nature 
Summon three 2/2 Treants with Charge that die at the end of the turn.
 Starfire
Deal 5 damage. Draw a card.
 Ancient of Lore 
Choose One - Draw 2 cards; or Restore 5 Health.
 Ancient of War (Epic)
Choose One - Taunt and +5 Health; or +5 Attack.
 Ironbark Protector
Taunt
 Cenarius
''Choose One - Give your other minions +2/+2; or Summon two 2/2 Treants with Taunt.

Hearthstone: Heroes of Warcraft
Vol'jin

Vol'jin er en fiktiv figur fra Warcraft-universet og søn af Sen'jin. Han var  Warchief af Horden efter Garrosh Hellscream og blev efterfulgt af Sylvanas Windrunner. Vol'jin var høvding for Darkspear-stammen, den retmæssige hersker af Echo Isles, og en trofast allieret af den tidligere Warchief Thrall.

Referencer 

Figurer fra Warcraft
Artlenburg

Artlenburg er en kommune i den nordlige centrale del af Landkreis Lüneburg i den tyske delstat Niedersachsen, og byen er en del af Samtgemeinde Scharnebeck.

Geografi 
Artlenburg ligger vest for naturpark Elbufer-Drawehn ved floden Elben. Elbe-Seitenkanal møder Elben lige øst for byen Artlenburg.

Historie 
Med Artlenburgkonventionen kapitulerede Kurfyrstedømmet Braunschweig-Lüneburg (Kurfyrstedømmet Hannover) i 1803 til Napoleons hær.

Eksterne kilder/henvisninger 

 Kommunens websted
 Om Artlenburg  på Samtgemeindens websted

Byer langs Elben
Michael Morhaime

Michael "Mike" Morhaime (født 1967) er tidligere præsident og medstifter af Blizzard Entertainment (oprindeligt grundlagt i 1991 som Silicon & Synapse)

I 2008 blev Morhaime optaget i Academy of Interactive Arts and Sciences Hall of Fame.

Referencer

Eksterne henvisninger 
 

Blizzard Entertainment
Erhvervsfolk fra USA
Brietlingen

Brietlingen er en kommune i den nordlige centrale del af Landkreis Lüneburg i den tyske delstat Niedersachsen, og byen er en del af Samtgemeinde Scharnebeck.

Geografi 
Brietlingen ligger ca. 8 km nord for Lüneburg, og vest for Naturpark Elbufer-Drawehn. Floden Neetze løber gennem kommunen.

Inddeling 
I kommunen ligger landsbyerne:
 Brietlingen
 Lüdershausen
 Moorburg

Eksterne kilder/henvisninger 

 Kommunens websted 
 Om Brietlingen  på Samtgemeindens websted
Naturpark Elbhöhen-Wendland

Naturpark Elbufer-Drawehn, tidliger kenst som Naturpark Elbufer-Drawehn er en naturpark øst for Lüneburg i den tyske delstat Niedersachsen.

Geografi 
Naturparken ligger hovedsageligt i Landkreis Lüchow-Dannenberg og dækker efter udvidelsen i 2006, hovedparten af dennes landområde. Den har et areal på omkring 1.160 km² og hører til det tyndest befolkede område i Tyskland. Naturparken omfatter forskellige geografiske områder hvilket har medført dobbeltnavneet.

 Højderyggen Drawehn i den vestlige del af Lüchow-Dannenberg
 Elbens bredder (German: Elbufer) i den nordlige del af Lüchow-Dannenberg og dele af Landkreis Lüneburg

Begge landskaber er dannet i istiden. Drawehn er en randmoræne fra Saale-istiden. Elbdalen er dannet af smeltevand i den sidste istid, Weichsel-istiden.

Historie 
Naturpark Elbhöhen-Wendland blev grundlagt i 1968. En del ligger i Biosphärenreservat Niedersächsische Elbtalaue som er en del af Flusslandschaft Elbe, der blev oprettet som biosfærereservat af UNESCO i 1997. I juni 2006 blev arealet næsten fordoblet til 115.994 ha.

Se også 
 Naturparker i Tyskland

Eksterne kilder/henvisninger 

 Naturpark Elbufer-Drawehn at www.umwelt.niedersachsen.de. 
 Naturpark Elbufer-Drawehn at www.reiseland-niedersachsen.de. 
 Naturpark Elbufer-Drawehn at www.luechow-dannenberg.de. 

Naturparker i Niedersachsen
Terzine

Terzine er en metrisk form, oprindelig hjemmehørende i italiensk poesi.

Den enkelte strofe består af 3 verslinjer, femfodede jamber, hvoraf den 1. og 3. rimer indbyrdes; men disse strofer er sammensat til et længere digt med ejendommelig rimslyngning, så at 1. strofes 2. linje rimer med 1. og 3. i næste strofe osv.; heraf følger, at digtet slutter med en enkelt linje, der har rim fælles med 2. linje i den foregående strofe. I dette metrum er — først og fremmest — Dantes Divina Commedia digtet, dernæst Petrarcas Trionfi og adskillige lignende digte af alvorligt, betragtende indhold; men desuden er terzinen af italienerne (også af spaniere og portugisere) brugt meget til den satiriske, burleske og elegant erotiske poesi, således af Berni, Ariosto og flere. Navnet capitolo anvendtes ofte om sådanne digte. Af danske digtere har Oehlenschlæger gjort brug af terzinen, blandt andet i Roeskilde Domkirke.

Kilder 

 

Poesi
Canzone

Canzone (italiensk) er betegnelsen for en metrisk form, der oprindelig hører hjemme i den provençalske digtekunst. 

Versemålet er væsentlig jambisk; digtet er delt i strofer, hvis versliniers antal ikke er bestemt, men dog ens i alle stroferne; verslinierne er oftest ulige lange og rimer indbyrdes i ikke strengt lovbunden orden (oprindelig i alt fald); til slutningen danner nogle få linjer en lille strofe, der kaldes congedo (farvel til digtet, der går ud i verden). Allerede Dantes forgængere skrev canzoner, og navnlig Guido Cavalcantis Canzone all' amore (13. århundrede) blev berømt. Divina Commedias forfatter har selv digtet adskillige canzoner; men særlig berømthed vandt Petrarcas canzoner, der sammen med sonetterne indtager den vigtigste plads i hans Canzoniere (digtsamling). De er mest erotiske, for eksempel den skønne Chiare, fresche e dolci acque (til Vaucluses kilde), men der findes dog også patriotiske digte iblandt dem, som det til Cola di Rienzo og det til Italien, og religiøse, som 
bønnen til Madonna. Siden er der efter Petrarcas eksempel frembragt utallige canzoner i den italienske poesi; nutildags er formen dog ikke meget benyttet. I den danske litteratur har den så godt som ingen rolle spillet (nogle enkelte af Oehlenschläger).

Kilder 

 

Poesi
Ottave rime

Ottave rime eller (talordet i enkelttal) ottava rima er en italiensk strofeform også kaldet stanza/stanze.

Ottave rime spiller en stor rolle i kunstdigtningen, og stammer vistnok fra den italienske folkedigtnings rispetti; den består af otte jambiske verslinier, hver oprindelig på elleve stavelser. Rimstillingen er korrektest abababcc og alle rimene kvindelige; men de ikke-romanske digtere lader hyppig kvindelige og mandlige rim veksle og benytter friere rimstillinger for de tre første rimpars vedkommende. Ofte går ottave rime blot under navnet "stanzer", uagtet dette ord egentlig betyder strofer i al
almindelighed. Den italienske renaissances epikere — Poliziano, Pulci, Boiardo, Ariosto, Tasso — og deres senere efterfølgere (Marino, Tassoni, Forteguerri) har bestandig benyttet de rolig fremskridende og dog afvekslingsrige ottave rime; også i ældre og nyere tid spanierne (Espronceda) og portugiserne (Camões). Romantikken ved år 1800 bragte strofeformen højlig i mode rundt om i landene, — her kan navnlig mindes om Byrons Childe Harold og Don Juan. I den dansk-norske digtekunst har digterne tit anvendt den: Oehlenschläger, J.L. Heiberg, Hauch, Ibsen, Molbech, von der Recke, men især Paludan-Müller (Danserinden, Luftskipperen og Atheisten, Adam Homo).

 Canto l’arme pietose, e ’l Capitano
 Che ’l gran sepolcro liberò di Cristo.
 Molto egli oprò col senno e con la mano;
 Molto soffrì nel glorioso acquisto:
 E invan l’Inferno a lui s’oppose; e invano
 s’armò d’Asia e di Libia il popol misto:
 Chè ’l Ciel gli diè favore, e sotto ai santi
 Segni ridusse i suoi compagni erranti.
 (Torquato Tasso, Gerusalemme liberata)
I digtet "Oprindelse" har Emil Aarestrup opbygget
en stanze af femfodede trochæer.

Oprindelse

 Som sit brune Lyng den øde Flade,

 Som sit lette Ax den grønne Tilie,

 Som sit løse Skum en ung Najade,

 Som et Løg, i sorten Muld, sin Lilie,

 Som Polyperne den skjøre Plade,

 Som den bløde Musling sin Conchilie,

 Har mit Indre formet disse Blade,

 Af en lønlig Drift, fast uden Villie.

 See da — som paa Lyngens brune Flade,

 Som paa Heire-Axet over Tilie,

 Som paa flygtigt Skum af en Najade,

 Som paa Mosbundens gule Lilie,

 Som paa Kalkkorallens Svamp og Plade,

 Som paa Strandens spraglede Conchilie —

 Nogle Øieblik paa disse Blade,

 Uden Strenghed, med en venlig Villie!

Kilder 

 

Poesi
Echem

Echem er en kommune i den nordlige centrale del af Landkreis Lüneburg i den tyske delstat Niedersachsen, og den er en del af Samtgemeinde Scharnebeck.

Geografi 
Echem ligger ligger omkring 9 km nordøst for Lüneburg og vest for naturpark Elbufer-Drawehn; floden Neetze danner en del af kommunens sydgrænse.

Eksterne kilder/henvisninger 

 Kommunens websted 
 Om Echem  på Samtgemeindens websted
The Frozen Ground

The Frozen Ground er en amerikansk thriller fra 2013 skrevet og instrueret af Scott Walker.

Filmen er baseret på jagten efter seriemorderen Robert Hansen (1939-2014) fra Alaska i starten af 1980'erne.

Robert Hansen dræbte mindst 17 unge kvinder. Han kidnappede dem, tog dem ud i Alaskas ødemark, hvor han skød og begravede dem.

Medvirkende 
 Nicolas Cage som kriminalkommissær Jack Halcombe
 John Cusack som Robert Hansen
 Vanessa Hudgens som Cindy Paulson
 50 cent som alfonsen Clate Johnson
 Radha Mitchell som Allie Halcombe
 Jodi Lyn O'Keefe som Chelle Ringell
 Dean Norris som betjent Lyle Haugsven
 Katherine LaNasa som Fran Hansen
 Matt Gerald som Ed Stauber
 Ryan O'Nan som Gregg Baker
 Kurt Fuller som advokat Pat Clives
 Kevin Dunn som betjent Bob Jent
 Mark Smith som sikkerhedschef
 Gia Mantegna som Debbie Peters
 Michael McGrady som vicedeputeret John Gentile
 Brad William Henke som Carl Galenski
 Bostin Christopher som Al
 Taylor Tracy som Sandy Halcombe
 Ron Holmstrom som advokat Mike Rule
 Lacey Walker som en blond stripper

Kilder

Eksterne henvisninger 
 On Location: 'The Frozen Ground' heats up filming in Alaska - Los Angeles Times 20. okt. 2011.
 

Amerikanske film fra 2013
Seriemorderfilm
Thrillerfilm fra USA
Film baseret på virkelige begivenheder